# โรงเรียนสาธิตมหาวิทยาลัยราชภัฏอุตรดิตถ์
โรงเรียนสาธิต มหาวิทยาลัยราชภัฏอุตรดิตถ์ ตั้งอยู่ที่ ตำบลท่าอิฐ อำเภอเมือง จังหวัดอุตรดิตถ์

 ประวัติ 
โรงเรียนสาธิต มหาวิทยาลัยราชภัฏอุตรดิตถ์ มีจุดเริ่มต้นจากโครงการวิจัยด้านการเตรียมความพร้อมทางการอ่านสำหรับเด็กก่อนวัยเรียนโดย ดร.อัญชลี วงศ์หล้า ในปี 2528 โครงการดังกล่าวมุ่งพัฒนาทักษะการอ่านและดูแลเด็กอายุ 1-3 ปี ซึ่งได้รับผลตอบรับที่ดีจากผู้ปกครอง

สถาบันการศึกษาแห่งนี้ได้เปิดดำเนินการอย่างเป็นทางการในปี 2529 ภายใต้การนำของอาจารย์ไกรวุฒิ จันทร์รัตน์ ในฐานะผู้อำนวยการคนแรก โดยการสนับสนุนของอาจารย์สมชัย มณีรัตน์ ผู้บริหารสูงสุดของวิทยาลัยครูอุตรดิตถ์ในขณะนั้น เริ่มเปิดสอนในระดับชั้นก่อนอนุบาล 2 ห้องเรียน และชั้นอนุบาลปีที่ 1 อีก 1 ห้องเรียน ใช้พื้นที่ชั้นล่างของอาคารเป็นห้องเรียน ก่อนย้ายไปยังอาคาร 5 (อาคารศิลาอาสน์)

ต่อมาในปี 2531 ภายใต้การบริหารของอาจารย์จำนรรค์ สุทธาพันธุ์ ผู้บริหารสูงสุดของวิทยาลัยครูอุตรดิตถ์ ได้มีการขยายการเรียนการสอนถึงระดับชั้นประถมศึกษาปีที่ 1 และแต่งตั้งอาจารย์โสตถิผล มีทรัพย์ เป็นผู้อำนวยการโรงเรียน

ช่วงปี 2534-2537 ดร.อัญชลี วงศ์หล้า ได้รับการแต่งตั้งเป็นผู้อำนวยการโรงเรียนโดย ผู้ช่วยศาสตราจารย์ ดร.มาณพ ภาษิตวิไลธรรม ผู้บริหารสูงสุดของสถาบัน มีการขยายการศึกษาตั้งแต่ระดับชั้นบริบาลถึงประถมศึกษาปีที่ 6 รวม 10 ห้องเรียน รับนักเรียนใหม่อายุ 2 ปี–2 ปี 11 เดือน เข้าเรียนในชั้นบริบาลทุกปี และย้ายเข้าอาคารโรงเรียนสาธิตฯ ในปี 2538

ในปี 2538 สถาบันได้เปลี่ยนสถานะเป็นสถาบันราชภัฏตามพระราชทานนามจากพระบาทสมเด็จพระเจ้าอยู่หัวรัชกาลที่ 9 ส่งผลให้โรงเรียนเปลี่ยนชื่อเป็น "โรงเรียนสาธิตสถาบันราชภัฏอุตรดิตถ์" และในช่วงปี 2538-2549 ผู้ช่วยศาสตราจารย์ไพรินทร์ จำลองราษฎร์ ดำรงตำแหน่งผู้อำนวยการโรงเรียน มีการขยายการศึกษาถึงระดับมัธยมศึกษาปีที่ 3 รวม 23 ห้องเรียน พร้อมพัฒนาด้านอาคารสถานที่ เทคโนโลยีการเรียนการสอน การวัดประเมินผล หลักสูตร ระบบข้อมูลสารสนเทศ และก่อสร้างอาคารเรียนเพิ่มเติม

เมื่อพระราชบัญญัติมหาวิทยาลัยราชภัฏ พ.ศ. 2547 มีผลบังคับใช้ตั้งแต่วันที่ 15 มิถุนายน 2547 โรงเรียนได้เปลี่ยนชื่อเป็น "โรงเรียนสาธิต มหาวิทยาลัยราชภัฏอุตรดิตถ์" ต่อมาในปี 2549 ผู้ช่วยศาสตราจารย์สิทธิชัย หาญสมบัติ ผู้บริหารสูงสุดของมหาวิทยาลัย ได้แต่งตั้งนางสุปราณี จำลองราษฎร์ เป็นผู้รักษาการผู้อำนวยการ และได้รับการแต่งตั้งอย่างเป็นทางการเมื่อวันที่ 16 สิงหาคม 2550

ในปี 2559 ผู้ช่วยศาสตราจารย์ ดร.สุกัญญา รุจิเมธาภาส ได้รับการแต่งตั้งเป็นผู้อำนวยการโรงเรียน มีนโยบายขยายระดับการศึกษาตั้งแต่ชั้นบริบาล 1 ถึงมัธยมศึกษาปีที่ 6 จากผลการบริหารงานที่มีประสิทธิภาพ ทำให้ได้รับการแต่งตั้งให้ดำรงตำแหน่งผู้อำนวยการต่อเนื่องเป็นวาระที่ 2 จนถึงปีการศึกษา 2567

 สัญลักษณ์ 

 ตราสัญลักษณ์ประจำโรงเรียน 
ตราของโรงเรียนสาธิตฯ เป็นตราของมหาวิทยาลัยราชภัฏที่พระบาทสมเด็จพระเจ้าอยู่หัวฯ ทรงพระกรุณาโปรดเกล้าฯ พระราชทานตราสัญลักษณ์ประจำมหาวิทยาลัยราชภัฏ ตามที่กระทรวงศึกษาธิการได้นำความกราบทูลพระกรุณาขอพระราชทาน เพื่อเป็นสิริมงคลแก่สถาบันราชภัฏ ตราสัญลักษณ์ที่ทรงพระกรุณาโปรดเกล้าฯ พระราชทาน คือ ตราพระราชลัญจกรในพระบาทสมเด็จพระเจ้าอยู่หัวภูมิพลอดุลยเดช

 รายนามผู้อำนวยการโรงเรียนสาธิตมหาวิทยาลัยราชภัฏอุตรดิตถ์ 

{| class="toccolours" width=100%
|-
| colspan = "3" style="background: #FDB5D7" align="center" |ผู้อำนวยการโรงเรียนสาธิตวิทยาลัยครูอุตรดิตถ์
|-
! style="background:  #F2F0EF; "| รายนามผู้อำนวยการโรงเรียนสาธิตวิทยาลัยครูอุตรดิตถ์
! style="background: #F2F0EF; "| วาระการดำรงตำแหน่ง
! style="background: #F2F0EF; "| อ้างอิง
|-
| valign = "top" |1. ไกรวุฒิ  จันทร์รัตน์
| valign = "top" |พ.ศ. 2529  -  2531
|-
| valign = "top" |2. โสตถิผล มีทรัพย์
| valign = "top" |พ.ศ.  2531  -  2534
|-
| valign = "top" |3. ดร.อัญชลี วงศ์หล้า
| valign = "top" |พ.ศ.  2534  -  2537
|-
{| class="toccolours" width=100%
|-
| colspan = "3" style="background: #FDB5D7" align="center" |ผู้อำนวยการโรงเรียนสาธิตสถาบันราชภัฏอุตรดิตถ์
|-
! style="background: #F2F0EF; "| รายนามผู้อำนวยการโรงเรียนสาธิตสถาบันราชภัฏอุตรดิตถ์
! style="background: #F2F0EF; "| วาระการดำรงตำแหน่ง
! style="background: #F2F0EF; "| อ้างอิง
|-
| valign = "top" |1. ผู้ช่วยศาสตราจารย์ไพรินทร์ จำลองราษฎร์
| valign = "top" |พ.ศ.  2538  -  2549
|-
ผู้อำนวยการโรงเรียนสาธิตมหาวิทยาลัยราชภัฏอุตรดิตถ์ รายนามผู้อำนวยการโรงเรียนสาธิตมหาวิทยาลัยราชภัฏอุตรดิตถ์ วาระการดำรงตำแหน่ง อ้างอิง1. สุปราณี จำลองราษฎร์พ.ศ.  2550  -  25592. ผู้ช่วยศาสตราจารย์ ดร.สุกัญญา รุจิเมธาภาสพ.ศ. 2559 - 2567

 แหล่งข้อมูลอื่น 
http://satit.uru.ac.th/newsatit/index.php/  โรงเรียนสาธิตมหาวิทยาลัยราชภัฏอุตรดิตถ์]
 มหาวิทยาลัยราชภัฏอุตรดิตถ์

https://sites.google.com/uru.ac.th/satituru/